Nuwe trend: 'n Tatoeëermerk vir jou hare! | SARIE
FOTO: Instagram (@scunci)
Blomkrone, reënbooghare, ombré, grys… In die skoonheidswêreld is daar byna weekliks 'n nuwe haartendens wat kop uitsteek. Die nuutste gier is glinsterende metaal-tatoeëermerke vir jou kroon. En, soos met die meeste haartendense, het die Amerikaanse werklikheidster Kylie Jenner reeds die voortou geneem.
Somer se grootste naelkleur-tendense
Tydelike metaal-tatoeëermerke vir jou lyf is die afgelope jaar baie gewild. Nou het Amerikaanse haarprodukmaatskappy scünci besluit om dié tatoeëermerke ook vir jou hare te verkoop.
OMG! Are you as in <3 as we are!? Look who's rocking our new Hair Tattoos? https://t.co/rmb3I5L9tF @Allure_magazine pic.twitter.com/ExICukNpaA
— scunciHair (@scunciHair) October 20, 2015
Gelukkig is dit maklik om te gebruik. Volgens die Amerikaanse tydskrif Allure kan jy 'n tydelike metaal-tatoeëermerk vir jou lyf ook op jou hare aanwend: Jy plaas die tatoeërmerk op jou hare en vryf vir sowat 'n minuut met 'n klam lappie daaroor. Dit help as jy vooraf jou hare glad stryk. Die tatoeëermerk wend dan makliker aan en dit sal meer sigbaar wees. Jy kan dit verwyder deur jou hare met sjampoe te was.